PODROČJE: GASILSKO ORODJE IN OPREMA
PREDMET: Naprave za gašenje
TEMA: Prenosni gasilniki
PODTEMA: 
LEKCIJA: Gasilnik S2 na stalni tlak

UVOD
Prenosni gasilniki so namenjeni za gašenje začetnih in manjših požarov. Glede na vrsto gasilnega sredstva in požarni razred proizvajalci ponujajo različne gasilnike. 
VSEBINA LEKCIJE
Prenosni gasilniki se delijo glede na namen uporabe (požarni razred) velikost oz. težo, načina aktiviranja in pogona ter na vrsto gasilnega sredstva. Izbira gasilnikov je odvisna od področja uporabe. Najpogostejši gasilniki v Sloveniji so gasilniki na prah ABC, katere srečujemo v različnih izvedbah in velikostih.  
Osnovna delitev gasilnikov:
· Prenosni in prevozni
· Stalni tlak, s pogonsko ampulo ter zunanjo pogonsko enoto (tlačno posodo)
· Gasilno sredstvo (prah, voda, pena, CO2, Bio gasilna sredstva, plinska (Inergeni* plini ter Haloni**) gasilna sredstva
*Inergeni plini: so plini, ki so narejeni na bazi Halona. Poznamo Haltron I, Haltron II., FM 200 Cleanguard ter FE36. Ta gasilna sredstva so nadomestila Halone ter jih uporabljajo v vojaški in letalski industriji. Dostopni so tudi civilni uporabi. Predvsem v računalniških centrih in podobnih objektih in prostorih je njihova uporaba priporočljiva.
**Haloni 1211, 1301: so plinska gasilna sredstva, ki so učinkovita gasilna sredstva katera ne puščajo sledi uporabe. Uporabljali so jih v letalski in vojaški industriji. Ukinitev tega gasilnega sredstva (leta 1994) je sledila po ugotovitvi, da se plin razgrajuje do 400 let ter uničujejo ozon.

· Teža / velikost prenosnih gasilnikov:
· 1, 2, 5 (gasilnik CO2), 3, 6, 9, 12kg
· 20, 25, 30, 50, 100, 200kg



Požarni razredi:

A – požari trdnih snovi

B – požari gorljivih tekočin

C – požari gorljivih plinov

D – požari lahkih kovin
[image: ]
F – požari olj in maščob

Sestava in delovanje gasilnega prahu
Gašenje s prahom doseže direktni učinek na razvoj plamenov, kateri nastajajo zaradi toplote ter zaradi kisika v zraku (oksidacija). Povedano drugače – prah prepreči razvoj plamenov. Ta pojav imenujemo antikalitični pojav – inhibicija.
V plamenu se nahaja več kot milijarda radikalov na mm2. Velikost enega radikala znaša 5 in 25x10-8. V 1 gramu gasilnega prahu se nahaja ca. 15 milijonov delčkov prahu, kateri imajo učinek pokrivanja 3800 m2. S tem se doseže optimalni gasilni učinek, pri relativno majhni porabi gasilnega prahu.
Gasilni prah, kateri delujejo samo na principu inhibicije, so namenjeni za gašenje požarnih razredov B in C. Za gašenje požarnih razredov A,B in C, se uporablja gasilni prah ABC, kateri ima dodane določene komponente, ki mu zagotavljajo uspešno gašenje.
Pri gašenju žarišč, se prah ABC, v neposrednem stiku s plameni, spremeni v steklovini podobno strukturo, katera prepreči dotok kisiku in s tem doseže dušilni učinek. Še vedno pa iz žarišča lahko izstopajo določeni produkti (večinoma voda in ogljikov dioksid). Zaradi tega učinka se pogasi oziroma zaduši samo jedro požara.
Gasilni prah za gašenje lahkih kovin, je poseben prah, katerega se nanaša na jedro požara. Prah pokrivno površino debeline 1 do 2 cm. S tem se preprečuje dostop kisika in požar počasi ugasne.
Učinkovitost gasilnika za gašenje določene vrste in velikosti požara se preizkuša z gašenjem tipskega žarišča.
Učinkovitost gasilnega prahu
Tipska žarišča predstavljajo klase požara A,B,C,D in F, razlikujejo pa se po obliki in sestavi materiala. Tipska žarišča za požare razredov A in B se razlikujejo tudi po količini materiala katerega se gasi in ugotavljajo kvantitativno moč gašenja gasilnika, predvidenega za pogasitev tipskega žarišča
Tipska žarišča za požarne razrede C, D in F, so namenjeni le za ugotavljanje možnosti uporabe vrste preizkušenega gasilnika za gašenje posamezne vrste požara
Namen gasilnika S 2kg ABC
Manjši gasilnik s prahom za požare razreda A, B in C je v osnovi gasilnik za prevozna sredstva. Gasilnik je primeren za manjša osebna in kombinirana vozila. Vsebina in učinkovitost gasilnega sredstva zadošča za začetne požare vozil in tudi druge začetne požare tega požarnega razreda. Zavedati se je potrebno, da gasilni prah povzroča poleg učinka gašenja tudi negativni učinek, saj je prah zelo težko očistiti in odstraniti. 
POZOR! Gašenje naprav pod električno napetostjo je dovoljeno samo do napetosti 1.000V in oddaljenost od naprave minimalno 1m! 
Sestava gasilnika na stalni tlak – S 2kg ABC:
· Tlačna posoda
· Gasilni prah ABC 2 kg
· o	Posebna struktura gasilnega prahu preprečuje strjevanje prahu. Proizvajalci prahu dodajajo posebno obliko silikona.
· Glava gasilnika (ikona za sliko z linkom, ki odpre fotko v popup)  - Slika S2 glava od blizu
· Plastično ohišje z transportno ročico
· Ventil z navojem za pritrditev na tlačno posodo
· V notranjosti dvižna cev za gasilni prah
· Dvižna cev je pritrjena na spodnji del ventila v notranjosti tlačne posode. Njena naloga je transport gasilnega sredstva iz tlačne posode. Natančneje, pogonski plin potiska gasilni prah skozi dvižno cev iz dna tlačne posode proti ustniku gasilnika. Tako se zagotovi enakomerna poraba ter konstantni izmet gasilnega sredstva. 
· Pogonski plin 
· Plin Dušik »N«
· Delovni tlak od 9 do 18 barov (odvisno od proizvajalca gasilnika)
· Manometer***
· Prikazuje tlak v gasilniku ter temperaturno področje za uporabo
· Temperatura od – 30 Stopinj Celzija pa do +60 Stopinja Celzija
· Tlak v gasilniku se spreminja glede na temperaturo okolice
· Puščica v rdečem področju
· Pod zelenim poljem = tlak je prenizek
· Nad zelenim poljem = tlak je previsok
· Puščica v zelenem področju (tlak v gasilniku je ustrezen za delovanje)
· Varovalka
· Prikazuje ali je bil gasilnik uporabljen
· Preprečuje nenamerno aktiviranje gasilnika
· Tipka za sprožitev
· S to tipko se sproži izmet gasilnega sredstva
· Tipka omogoča prekinitev in ponovno aktiviranje
· Priporoča se impulzno gašenje, kar omogoča nadzor nad požarom ter učinkovito porabo gasilnega sredstva. Način uporabe je razviden v videu LINK????
· 
***Nekateri gasilniki na stalni tlak nimajo nameščenega manometra. V teh primerih mora serviser za pregled uporabiti preizkusni manometer za tlak.

· Nalepka z navodili 
· Proizvajalec navaja svoje osnovne podatke
· Simbolični in pisni prikaz za uporabo / aktiviranje gasilnika
· Vrsto gasilnega sredstva 
· Požarni razredi za katere se lahko gasilno sredstvo uporabi
· Učinkovitost gasilnega sredstva (ikona za sliko z linkom, ki odpre fotko v popup)  - Slika S1 z učinkovitostjo gasilnega sredstva 8A 34B C
· Varnostna navodila
· Temperatura za skladiščenje in delovno področje 
· Oznaka EN transportnega razreda
· Nalepka zadnjega servisa / pregleda
· Pooblaščene servisne enote s strani proizvajalca ter akreditirani s strani države
· Nalepka daje podatke o servisni enoti ter serviserju, ki je delo opravil (podpis in id. številka)
· Datum opravljene storitve
· Datum naslednjega pregleda 
· Točka za pritrditev gasilnika
· Tlačna posoda je opremljena s pritrdiščem za zidne nosilce gasilnika
· Gasilniki za vozila imajo večinoma dodaten nosilec gasilnika, ki se namesti v vozilo in omogoča hitro snemanje gasilnika
· Oznake tlačne posode
· Žigosane na spodnji rob gasilnika
· Volumen posode
· Preizkusni tlak
· Delovni tlak
· CE oznaka
· Leto proizvodnje
· Serijska številka
· Temperaturno področje za uporabo (in skladiščenje)
Tlačni preizkus gasilnika
Posode gasilnikov so podvržene tlačnem preizkusu in optičnem pregledu. 10 let po proizvodnji se gasilnik mora pregledati pri pooblaščenem in akreditiranem organu za tlačnem preizkuse. Večina uporabnikov se raje odloči za nov gasilnik, saj je strošek tlačnega preizkusa in zamenjava gasilnega sredstva velikokrat višji kot nakup novega gasilnika.
Servis gasilnika
Prvi servis po nakupu je po dveh letih, nato vsako leto ali po vsaki uporabi. V kolikor opazite na manometru kazalnik v rdečem polju, je potrebno gasilnik odpeljati na servis (v kolikor je kazalnik v zelenem polju je kljub temu potrebno opraviti predpisan servisni pregled). 

Slika 1. Gasilnik S 2 na stalni tlak, proizvajalca Gloria

Slika 2. Gasilnik S 2 na stalni tlak, proizvajalca Pastor


POVZETEK 
Gasilnik na stalni tlak S 2 je gasilnik namenjen za gašenje požarov razredov A, B in C. Njegova velikost in količina gasilnega sredstva je namenjena za uporabo v osebnih vozilih ter kombiniranih vozilih oz. manjših tovornih vozilih. Pri pravilni uporabi in hitrem ukrepanju, je učinkovitost gasilnega sredstva zadostna za uspešno pogasitev začetnega požara na vozilih. 
VIRI
Produkcija i112
Gradivo za Gasilsko šolo – predmet Orodje in oprema; Milan Kroflič

